મોરબી નજીકના ઘૂટું રોડ પર આવેલા સોનાકી સિરામિકમાંથી ઝરણા જોષીએ બાળમજૂરોને છોડાવ્યા હતા, ત્યાર બાદ ગત રવિવારે તેના પર બે અજાણ્યા શખ્સોએ હુમલો કરતા ઝરણા ઈજાગ્રસ્ત બની હતી. આ મુદ્દે બ્રહ્મસમાજે કલેક્ટરને આવેદનપત્ર પાઠવી પોલીસને યોગ્ય પગલા ભરવાનું કહી જો યોગ્ય પગલાં નહીં લેવાયા તો ધરણા સહિતના કાર્યક્રમો યોજવા ચીમકી આપી હતી. પોલીસે મંગળવારે સોનાકી કારખાનાના પ્લાન્ટ મેનેજર સંજીવસીંગ શ્રીનીવાસસિંગની ધરપકડ કરી હતી. માલિકની પૂછપરછ કરવાના ચક્રો ગતિમાન કર્યા હતા.